laion/Wikipedia-Exotic huggingface dataset:
სამთითასებრნი

სამთითასებრნი (ლათ. Turnicidae) — ფრინველთა ოჯახი. მათი სხეულის სიგრძეა 10–23 სმ, მასა 20–130 გრამი. მცირე ზომის, ხმელეთის ფრინველებია. იერით, შეფერილობით და ეკოლოგიურად მწყრებს წააგვანან, თუმცა, მოლეკულურ-გენეტიკური მონაცემების თანახმად, მიაკუთვნეს მეჭვავიასნაირთა რიგს. ფრთები მომრგვალებულია, მოკლე კუდი თითქმის მთლიანადაა დამალული ბუმბულებში; ნისკარტი მაგარია, ფეხები ძლიერი, აქვთ სამი თითი (აქედან სახელწოდება). ფრენენ მხოლოდ უკიდურესი საფრთხის შემთხვევაში, რა დროსაც მიწიდან მცირე სიმაღლეზე აფრინდებიან და 10–60 მეტრს გაიფრენენ ხოლმე. გავრცელებული არიან ძველი სამყაროს ტროპიკებსა და სუბტროპიკებში. ბინადრობენ სტეპებში, სავანებში, მდელოებზე, ბუჩქნარებში, დაჭაობებულ ჭალებში. იკვებებიან თესლებით და მცენარეთა ვეგეტატიური ნაწილებით, იშვეათად უხერხემლოებით. სახეობების უმრავლესობაში დედალი ზომით უფრო დიდი და კაშკაშა ფერისაა, რაც დაკავშირებულია სქესობრივი როლების ინვერსიასთან: დედლები ტიხტიხებენ (გამოსცემენ შორ მანძილზე გასაგებ ხმებს), მეტოქეობენ ტერიტორიისა და მამალთა ყურადღებისათვის. დედალი სხვადასხვა მამალთან ერთად 3–5 ბუდეს აკეთებს და თითოეულში 4-მდე კვერცხს დებს. კრუხობენ მამლები და ბარტყებსაც ისინი უვლიან. Коблик Е. А. ТРЁХПЁРСТКИ // Большая российская энциклопедия. т. 32. — М., 2016. — стр. 381.
კორონავირუსის პანდემია იემენში (2020)

კორონავირუსის პანდემია იემენში — 2019-2020 წლებში კორონავირუსის პანდემიის მიმდინარეობა იემენში. კორონავირუსული დაავადება COVID-19-ით ინფიცირებული პირი იემენში პირველად 2020 წლის 10 აპრილს გამოვლინდა. ↑ იემენში კორონავირუსის პირველი შემთხვევა დადასტურდა
იაკანასებრნი

იაკანასებრნი (ლათ. Jacanidae) — ფრინველთა ოჯახი მეჭვავიასნაირთა რიგისა. ცნობილია 6 გვარის 8 სახეობა. მათი სხეულის სიგრძეა 20–58 სმ, მასა 80–170 გრამი. შეხედულებითა ცხოვრების წესით წინტალებს წააგვანან. ნისკარტი შედარებით მოკლეა, ფეხები არათანაზომიერად დიდი, აქვთ ძალიან გრძელი თითები და ბრჭყალები, რის დახმარებითაც თავისუფლად შეუძლიათ სირბილი მცურავი მცენარეულობით დაფარულ წყალსატევებზე. ფრთები შედარებით მოკლე და ფართოა, მტევნის ნაკეცზე ჩვეულებრივ განვითარებულია რქოვანი დეზი. შეფერილობა კაშკაშა და კონტრასტულია, აქვთ კანის საყურეები და შუბლის ბალთები. დედალი მამალზე რამდენადმე დიდია, რაც დაკავშირებულია სქესობრივი როლების დივერსიასთან: რიგ სახეობებში კრუხობს და ბარტყებზე ზრუნავს მამალი. დედალი 4 კვერცხს დებს. იკვებებიან წყლის და წყლისმახლობელი უხერხემლოებით, თავკომბალებით, ლიფსიტებით, თესლებით. მკვიდრი ფრინველებია, გავრცელებული არიან მთელი მსოფლიოს ტროპიკების მტკნარ წყალსატევებზე. Коблик Е. А. ЯКАНОВЫЕ // Большая российская энциклопедия. т. 35. — М., 2017. — стр. 659. ↑ Jacanidae — ინგლისურ-ქართული ბიოლოგიური ლექსიკონი.
სტანისლავ ბოკლანი

სტანისლავ ბოკლანი (დ. 12 იანვარი, 1960, ბრუსლივი, ჟიტომირის ოლქი, უკრაინის სსრ, სსრკ) — უკრაინელი მსახიობი. უკრაინის დამსახურებული (2006) და უკრაინის სახალხო არტისტი (2016). ის არის მსახიობ მიკოლა ბოკალნის უფროსი ძმა. 1984 წელს დაამთავრა ივან კარპენკა-კარის სახელობის კიევის ეროვნული თეატრის, კინოსა და ტელევიზიის უნივერსიტეტი. ინსტიტუტის შემდეგ მუშაობდა დონეცკის რუსული დრამის თეატრში. 2018 წელს იყო პროექტ „Ліги сміху“-ს ჟიურის წევრი. 1994 წლიდან არის კიევის აკადემიის ახალგაზრდული თეატრის მსახიობი. Пульс (2020) — მწვრთნელი Передчуття (2020) — პეტრო Папік (2019) — დიდი Кровна помста (მინისერიალი) (2019) — კირილი Захоплення (ტელესერიალი, 2019) Кріпосна (ტელესერიალი, 2019) Я, ти, він, вона (2018) Сувенір з Одеси (ტელესერიალი) (2018) Правило бою (2017) Межа (2017) — კრული „ხალხის მსახური 2“ (2016) — იური ჩუიკო, პრემიერ-მინისტრი Століття Якова (2016) — იაკოვი Центральна лікарня (ტელესერიალი) (2016) — ვლადიმერ ნაჩალოვი Спросите у осени (სერიალი, 2016) — მერი ხალხის მსახური (2015) — იური ჩუიკო, პრემიერ-მინისტრი Незламна (2015) — ლიუდმილი პავლიჩენკო Коли ми вдома (2014) — გრიშა Поводир, або квіти мають очі (2013) — ივან კოჩერგა Матч (2012)  Охотники за караванами (2010) Неодинокие (2009) — ივან კოშკინი Индийское кино (2009) За все тебя благодарю 3 (სერიალი) (2009) — იგორ გეორგიევიჩი Удиви меня (2008) Тревожный отпуск адвоката Лариной (2008) — სტანისლავ პეტროვიჩი Новогодняя семейка (2008) — ივან იზვეკოვი Колдовская любовь (სერიალი) (2008) — მოხელე Как найти идеал? (2008) — მიხაილ იურიევიჩი Доченька моя (2008) Антиснайпер (სერიალი) (2008) Адреналин (სერიალი) (2008) — მერი Абонент временно недоступен (სერიალი) (2008)  Сердцу не прикажешь (სერიალი) (2007) — ანტონი Год золотой рыбки (2007) Сестры по крови (სერიალი) (2006)  Пять минут до метро (სერიალი) (2006) — პაველი Не наїжджай на Діда Мороза! (2006) Звездные каникули (2006) Девять жизней Нестора Махно (сериал) (2006) — ანტონოვ-ოვსეენკო Братство (2005) — გენერალი დუბელტი Пять звезд (სერიალი) (2004) Право на защиту (სერიალი) (2003) Небо в горошек (სერიალი) (2003) Кукла (სერიალი) (2002) Слід перевертня (სერიალი) (2001) — სევა კრუგლოვი Нескорений (2000) — კაზაკი Атентат — Осіннє вбивство в Мюнхені (1995) Репортаж (1995) Страчені світанки (1995) — მიხაილო Американский блюз (ТВ) (1994) — Thug #4 სტანისლავ ბოკლანი — კინოფილმების ინტერნეტ მონაცემთა ბაზა (ინგლისური)
აო-პჰანგ-ნგის ეროვნული პარკი

აო-პჰანგ-ნგის ეროვნული პარკი (ტაი. อุทยานแห่งชาติอ่าวพังงา) — ეროვნული პარკი სამხრეთ ტაილანდში, პჰანგ ნგას პროვინციაში. პარკის ტერიტორია მოიცავს მუეანგ პჰანგ ნგას რაიონისა და ტაკუა თჰუნგის რაიონის სანაპიროებს. პარკის დიდი ნაწილი მოიცავს მალაკის სრუტესა და იქ მდებარე კირქვის კლდოვან კუნძულებს. მათგან ყველაზე მეტად ცნობილია კჰაო პჰინგ კანი, რომელსაც ხშირად „ჯეიმზ ბონდის კუნძულს“ ეძახიან, რადგანაც აქ ბონდის ერთ-ერთი ფილმის, მამაკაცი ოქროს პისტოლეტით გადაღებები მიმდინარეობდა. აო-პჰანგ-ნგის ეროვნული პარკი ტაილანდის პოპულარული ტურისტული ღირსშესანიშნაობაა. პარკში ტაილანდის მანგროს ტყეების უდიდესი ნაწილია დაცული. პარკი სამეფო განკარგულებით შეიქმნა და 1981 წლის 29 აპარილს Royal Gazette-ში მოიხსენიეს. ↑ 1.0 1.1 Tourism Statistic. დაარქივებულია ორიგინალიდან — 2013-01-16. ციტირების თარიღი: 2020-04-27. ↑ 2.0 2.1 Ao Phang-nga National Park. National Park website. დაარქივებულია ორიგინალიდან — 20 October 2014. ციტირების თარიღი: 24 November 2014. ↑ Thailand: Ko Khao Phing Kan (James Bond Island), Ao Phang Nga (Phangnga Bay) National Park, Phang Nga Province. Pictures from History. დაარქივებულია ორიგინალიდან — 29 ნოემბერი 2014. ციტირების თარიღი: 24 November 2014.
ჩიჩახვა ჩიბუხასებრნი

ჩიჩახვა ჩიბუხასებრნი (ლათ. Thinocoridae) — მიწის ფრინველთა ოჯახი მეჭვავიასნაირთა რიგისა. ცნობილია 2 გვარი (Thinocorus, Attagis) ორ-ორი სახეობით. მათი სხეულის სიგრძეა 18-დან (პატაგონიური ჩიჩახვა ჩიბუხა, T. rumicivorus) 30 სმ-მდე (წითურმუცელა ატაგისი, A. gayi), მასა შესაბამისად 50–60 გ და 300–400 გ. გარეგნულად მტრედს ჰგვანან: ტანი მომრგვალოა, თავი პატარა, ნისკარტი და ფეხები მოკლე. ნესტოები არ არის გამჭოლი, დაფარულია კანის სარქველებით. ფრთები გრძელი და მახვილი; ბოლო მოკლე, მომრგვალებული. წინა თითები გრძელია, უკანა თითი — მოკლე, წამოწეული. ჩიჩახვი კარგადაა განვითარებული (აქედან სახელწოდება). შეფერილობა ზევიდან შემნიღბველია (ბუმბულების მუქი ცენტრები შემოვლებულია ჟანგმიწოვანი ან ყავისფერი წვეროებით, რაც ქერცლისებრ მოხატულობას წარმოქმნის), მუცელი თეთრი ან წითურია. Thinocorus-ის გვარის მამლები დედლისაგან გამოირჩევიან მოცისფრო-რუხი ფერის მკერდით. ჩიჩახვა ჩიბუხასებრნი უმთავრესად ბინადრობენ სამხრეთ ამერიკის (ეკვადორიდან კუნძულ ცეცხლოვან მიწამდე) ცივი მთების (ზღვის დონიდან 5500 მეტრამდე) სტეპებსა და ნახევარუდაბნოებში; პატაგონიური ჩიჩახვა ჩიბუხა ბინადრობს ჩილეს მშრალ მთისწინეთებსა და სანაპიროებზე. იკვებებიან მცენარეების წყლიანი ვეგეტატიური ნაწილებით და თესლებით. მონოგამური ფრინველები არიან. ბუდე არაღრმა ორმოა, რომელიც ხმელი ბალახეული მასალებითაა ამოფენილი; დედალი საკვების ძიების დროს (1 საათამდე) ბუდეს ამ ბალახებით მალავს. დებს 4 ცალ მსხლის ფორმის კვერცხს; ინკუბაცია დაახლ. 26 დღე გრძელდება. ბარტყები ფრენის უნარს 7 დღეში იძენენ. გამრავლების სეზონის გარდა მომთაბარეობენ მცირე გუნდებად. ჩიჩახვა ჩიბუხა (Thinocorus) რუხთავა ჩიჩახვა ჩიბუხა (Thinocorus orbignyianus) პატაგონიური ჩიჩახვა ჩიბუხა (Thinocorus rumicivorus) ატაგისი (Attagis) მაგელანის ატაგისი (Attagis malouinus) წითურმუცელა ატაგისი (Attagis gayi) Лоскот В. М. ЗОБАТЫЕ БЕГУНКИ // Большая российская энциклопедия. т. 10. — М., 2008. — стр. 523. ↑ seedsnipes — ინგლისურ-ქართული ბიოლოგიური ლექსიკონი. ↑ კუტუბიძე მ., ფრინველების ნომენკლატურული ტერმინოლოგია, თბ.: „მეცნიერება“, 1973. — გვ. 10, 169, 231.
ბუდო-სუნგაიპადის ეროვნული პარკი

ბუდო-სუნგაიპადის ეროვნული პარკი (ტაი. อุทยานแห่งชาติบูโด-สุไหงปาดี) — ეროვნული პარკი ტაილანდში, ნარატჰივატის პროვინციაში. პარკი ტიტივანგსას მთებისა და ტენასერიმის მთიანეთის უკიდურეს სამხრეთ ნაწილშია მოქცეული. 1974 წელს სამეფო სატყეო დეპარტამენტმა პაჩოს ჩანჩქერის პაკი დააარსა, რომელიც 1999 წელს ბუდო-სუნგაიპადის ეროვნულ პარკად გადააქციეს. პარკი ნარატჰივატის, იალისა და პატტანის პროვინციის ტერიტორიაზე, 294 კმ²-ზეა გაშენებული. ბუდოს მთიანეთი ინდო-მალაიური ეკვატორული ტროპიკული წვიმის ტყეების ნაწილია და მაღალი ტენიანობით გამოირჩევა. პარკის ტერიტორიაზე რამდენიმე ჩანჩქერი მდებარეობს, როგორებიცაა: პჰუ ვაე, პაჩო და პაკო. ყველაზე ცნობილი და ხელმისაწვდომი ჩანჩქერი პაჩოა. სიტყვა „პაჩო“ მალაიური pancur-დანაა ნასესხები და ტაიზე ჩანჩქერს ნიშნავს. პარკის გამორჩეული მცენარეა „ოქროს ფოთლები“ (იანდაო). იგი პირველად 1988 წელს აღმოაჩინეს. ვაზის ფოთლებს ოქროსფერი შეფერილობა აქვს და ბაუჰინიას გვარის ხეების ფოთლების მსგავსია, თუმცა უფრო ფართო. ზოგიერთი ფოთოლი ხელისგულზე დიდია. ფოთლებს რბილი ხავერდისმაგვარი ტექსტურა აქვთ. იშვიათ ცხოველებს შორის არიან მარტორქები, შავხელა გიბონები, ტაპირები და სუმატრული თხა ანტილოპები. ↑ Budo - Su-ngai Padi National Park. დაარქივებულია ორიგინალიდან — 10 July 2015. ციტირების თარიღი: 9 July 2015. '
გიორგი დადიანი

საკუთარი სახელი გიორგი დადიანი შეიძლება აღნიშნავდეს ერთ-ერთ შემდეგ პიროვნებათაგანს: გიორგი I დადიანი — ოდიშის ერისთავი გიორგი II დადიანი — ოდიშის ერისთავი გიორგი III დადიანი — ოდიშის მთავარი გიორგი IV დადიანი — ოდიშის მთავარი
მამია დადიანი

საკუთარი სახელი მამია დადიანი შეიძლება აღნიშნავდეს ერთ-ერთ შემდეგ პიროვნებათაგანს: მამია I დადიანი — ოდიშის ერისთავი მამია II დადიანი — ოდიშის ერისთავი მამია III დადიანი — ოდიშის მთავარი მამია IV დადიანი — ოდიშის მთავარი
ვამეყ დადიანი

საკუთარი სახელი ვამეყ დადიანი შეიძლება აღნიშნავდეს ერთ-ერთ შემდეგ პიროვნებათაგანს: ვამეყ I დადიანი — ოდიშის ერისთავი ვამეყ II დადიანი — ოდიშის ერისთავი ვამეყ III დადიანი — ოდიშის მთავარი
ლიპარიტ დადიანი

საკუთარი სახელი ლიპარიტ დადიანი შეიძლება აღნიშნავდეს ერთ-ერთ შემდეგ პიროვნებათაგანს: ლიპარიტ I დადიანი — ოდიშის ერისთავი ლიპარიტ II დადიანი — ოდიშის ერისთავი ლიპარიტ III დადიანი — ოდიშის მთავარი
გრიგოლ დადიანი (მრავალმნიშვნელოვანი)

საკუთარი სახელი გრიგოლ დადიანი შეიძლება აღნიშნავდეს ერთ-ერთ შემდეგ პიროვნებათაგანს: გრიგოლ დადიანი — ოდიშის მთავარი გრიგოლ დადიანი — რუსეთის იმპერიის არმიის გენერალ-მაიორი გრიგოლ დადიანი — პოეტი, საზოგადო და სამხედრო მოღვაწე გრიგოლ დადიანი — საეკლესიო მოღვაწე
მანუჩარ დადიანი

საკუთარი სახელი მანუჩარ დადიანი შეიძლება აღნიშნავდეს ერთ-ერთ შემდეგ პიროვნებათაგანს: მანუჩარ I დადიანი — ოდიშის ერისთავი მანუჩარ II დადიანი — ოდიშის ერისთავი
კაცია დადიანი

საკუთარი სახელი კაცია დადიანი შეიძლება აღნიშნავდეს ერთ-ერთ შემდეგ პიროვნებათაგანს: კაცია I დადიანი — ოდიშის მთავარი; კაცია II დადიანი — ოდიშის მთავარი.
იგორეთი (მრავალმნიშვნელოვანი)

იგორეთი შეიძლება აღნიშნავდეს: ლაშის იგორეთი (ყოფ. იგორეთი) — სოფელი ხარაგაულის მუნიციპალიტეტში, ლაშის თემში; კიცხისიგორეთი — სოფელი ხარაგაულის მუნიციპალიტეტში, კიცხის თემში.
ჩაე-სონის ეროვნული პარკი

ჩაე-სონის ეროვნული პარკი (ტაი. อุทยานแห่งชาติแจ้ซ้อน) — ეროვნული პარკი ლამპანგის პროვინციაში, ტაილანდში. პარკს სახელი ეწოდა ჩაე-სონის ჩანჩქერის შესაბამისად, თუმცა ცნობილია გამოქვაბულებითა და ცხელი წყაროებითაც. ჩაე-სონის ეროვნული პარკი მდებარეობს ქალაქ ლამპანგი დან 75 კმ-ში. მისი ფართობი 529 კმ²-ია. პარკის მთები კჰუნ ტანის მთიანეთის ნაწილია და გარემომცველი ტერიტორიებისთვის წყლის მნიშვნელოვან წყაროს წარმოადგენს. პარკის სიმაღლებრივი სარტყელი ზღვის დონიდან 2000 მეტრამდე აღწევს. ჩაე-სონის სატყეო პარკი 1988 წლის 28 ივლისს დაარსდა. იგი ტაილანდის 58-ე ეროვნული პარკი იყო. პარკის მთავარი ღირსშესანიშნაობაა ჩაე-სონის ექვსიარუსიანი, 150 მეტრის სიმაღლის ჩანჩქერი. მაე პიკი 100 მეტრის სიმაღლის სამიარუსიანი ჩანჩქერია. სხვა ჩანჩქერებს შორის აღსანიშნავია: მაე კუნი და მაე მაუნი. ჩაე-სონის ეროვნული პარკის ტერიტორიაზე მდებარეობს ცხელი წყაროებიც, რომლებშიც საშუალო ტემპერატურა 73 °C-ია. პარკში მდებარეობს გამოქვაბულთა რამდენიმე სისტემაც, მათ შორის: პჰა-ნგამი, მორი, ლუანგი და ლუანგ კაე. პარკის ტყეები შერეული ფოთლოვან ტყეებს განეკუთხვნება. ხეთა სახეობებს შორისაა:Afzelia xylocarpa, Chukrasia velutina, Toona ciliata, Diospyros, Lagerstroemia calyculata, Dipterocarpus alatus, Dipterocarpus obtusifolius, Pinus merkusii, Pinus kesiya, Pterocarpus macrocarpus, Shorea obtusa და Shorea siamensis. პარკის ტერიტორიაზე ბინადრობენ: სუმატრული თხა-ანტილოპები, მუნტჯაკები, ირმულასებრნი, ბირმული კურდღლები, მალაიური ფრთამატყლიანები, მაკაკები, აზიური ოქროს კატები და გარეული ღორები. ↑ 1.0 1.1 1.2 1.3 1.4 Chae Son National Park. Department of National Parks, Wildlife and Plant Conservation. დაარქივებულია ორიგინალიდან — 22 May 2013. ციტირების თარიღი: 3 July 2013. ↑ Chae Son National Park. Lonely Planet. დაარქივებულია ორიგინალიდან — 26 November 2015. ციტირების თარიღი: 4 July 2013. ↑ National Parks in Thailand: Chae Son National Park გვ. 11–12. Department of National Parks, Wildlife and Plant Conservation. დაარქივებულია ორიგინალიდან — 18 ოქტომბერი 2017. ციტირების თარიღი: 24 May 2017.
ჩალოემ-რატანაკოსინის ეროვნული პარკი

ჩალოემ-რატანაკოსინის ეროვნული პარკი (ტაი. อุทยานแห่งชาติเฉลิมรัตนโกสินทร์; ასევე, ცნობილი როგორც ტჰამ ტჰან ლოტის ეროვნული პარკი ტაი. อุทยานแห่งชาติถ้ำธารลอด) — ეროვნული პარკი ტაილანდში, კანჩანაბურის პროვინციაში. პარკის ტერიტორიაზე მდებარეობს მთები, გამოქვაბულები და ჩანჩქერები და შედის დასავლეთ სატყეო კომპლექსის დაცული ტერიტორიების შემადგენლობაში. პარკი 1980 წლის 12 თებერვალს შეიქმნა და ტაილანდის მე-17 ეროვნული პარკი იყო. ჩალოემ-რატანაკოსინის ეროვნული პარკი მდებარეობს ქალაქ კანჩანაბურიდან 97 კმ-ში. მისი ფართობი 59კმ²-ია და კანჩანაბურის პროვინციის უმცირესი ეროვნული პარკია. პარკის უმაღლესი მწვერვალია კამ პანგი, რომელიც ზღვის დონიდან 1260 მეტრზე მდებარეობს. პარკის უმთავრესი ღირსშესანიშნაობა გამოქვაბულთა სისტემაა. 300 მეტრის სიგრძის ტჰამ ტჰან ლოტ ნოიში უამრავი სტალაქტიტი და სტალაგმიტია. ტჰამ ტჰან ლოტ იაიში სტალაქტიტებისა და სტალაგმიტების გარდა პირველყოფილი ადამიანის ჩონჩხის ნარჩენები და უძველესი იარაღებიცაა აღმოჩენილი. პარკის ტერიტორიაზე რამდენიმე ჩანჩქერი მდებარეობს. ტჰან ტჰონგი 15 იარუსიანი ჩანჩქერია, ტჰან ნგოენი უფრო მცირეა და 7 იარუსისგან შედგება. პარკის ტყეები სამხრეთ-აღმოსავლური ინდო-ჩინური მშრალი მარადმწვანე ტყეებისა და ბამბუკის ტყეების კატეგორიას მიეკუთვნება. პარკის ტერიტორიაზე ბინადრობენ ვეფხვები, ლეოპარდები, ბანტენგები, გაურები და თეტრხელა გიბონები. პარკი ცნობილი ბინადარია იშვიათი სახეობის ხის ბაყაყი, რომლის ხმაც ძაღლის ყეფას წააგავს. ↑ 1.0 1.1 1.2 1.3 1.4 1.5 Chaloem Rattanakosin National Park. Department of National Parks (Thailand). დაარქივებულია ორიგინალიდან — 23 May 2013. ციტირების თარიღი: 21 May 2013. ↑ 2.0 2.1 2.2 Tham Than Lot National Park. Tourism Authority of Thailand. დაარქივებულია ორიგინალიდან — 7 ივნისი 2013. ციტირების თარიღი: 21 May 2013. ↑ Jeremy Hance (4 June 2015). „Tigers expanding? Conservationists discover big cats in Thai park“. mongabay.com. ციტირების თარიღი: 11 July 2015. ↑ Elliot, Stephan; Cubitt, Gerald (2001) THE NATIONAL PARKS and other Wild Places of THAILAND. New Holland Publishers (UK) Ltd, გვ. 36–38. ISBN 9781859748862.
ერავანის ეროვნული პარკი

ერავანის ეროვნული პარკები (ტაი. อุทยานแห่งชาติเอราวัณ) — ეროვნული პარკი ტაილანდში, ტენასირიმის ბორცვებზე, კანჩანაბურის პროვინციაში. პარკი 1975 წელს დაარსდა და ტაილანდის მე-12 ეროვნული პარკი იყო. პარკის ფართობი 550 კმ²-ია. მისი მთავარი ღირსშესანიშნაობა ერავანის ჩანჩქერია, რომელსაც სახელი ინდური მითოლოგიის სამთავიანი თეთრი სპილოს, აირავატას შესაბამისად ეწოდა. პარკის ტერიტორიაზე ოთხი გამოქვაბული: მი, რუა, წანგ ბაჰდანი და პჰარტატი მდებარეობს. ჩანჩქერის ჩრდილო-აღმოსავლეთით მკერდის ფორმის ბორცვი, კჰაო ნომ ნანგი მდებარეობს. ვიკისაწყობში არის გვერდი თემაზე: ერავანის ეროვნული პარკი National Park, Wildlife and Plant Conservation Department Erawan National Park - attractions, species, maps Attractions of Erawan Erawan Waterfall Get there ↑ Elliot, Stephan; Cubitt, Gerald (2001) THE NATIONAL PARKS and other Wild Places of THAILAND. New Holland Publishers (UK) Ltd, გვ. 32–35. ISBN 9781859748862.  ↑ Erawan National Park დაარქივებული December 8, 2006, საიტზე Wayback Machine. ↑ Roadway Thailand Atlas, Groovy Map Co., Ltd. © 4/2010
1919

ვიკისაწყობში არის გვერდი თემაზე: 1919 1919 (ათას ცხრაას ცხრამეტი) წელი — გრიგორიანული კალენდრის არანაკიანი წელიწადი, რომლის პირველი დღეა ოთხშაბათი და იულიუსის კალენდრის არანაკიანი წელიწადი, რომლის პირველი დღეა სამშაბათი. ამ წელს კალენდრებს შორის განსხვავება იყო 13 დღე. ეს წელი არის XX საუკუნის მე-2 დეკადის მე-9 წელი. 11 იანვარი : ოსი რეაქციონერების მიერ ქართველების გენოციდი ალაგირში – ალაგირის ტრაგედია. 14 თებერვალი : საქართველოში ჩატარდა ქვეყნის ისტორიაში პირველი საპარლამენტო არჩევნები. 21 მარტი : უნგრეთში გამოცხადდა საბჭოთა რესპუბლიკა. 15 მაისი : საბერძნეთის ჯარები გადმოსხდნენ იზმირში, დაიწყო საბერძნეთ-თურექთის 1919-1922 წლების ომი. 26 მაისი : გამოიცა პირველი ქართული საფოსტო მარკა მთავარი სტატია: კატეგორია:დაბადებული 1919. 1 იანვარი : ჯერომ სელინჯერი — ამერიკელი მწერალი (გ. 2010) 1 იანვარი : სირ ალ-ხათიმ ალ-ხალიფა — სუდანის სახელმწიფო მოღვაწე (გ. 2006) 13 იანვარი  : იგორ გუზენკო — საბჭოთა კრიპტოგრაფი. (გ. 1982) 16 იანვარი  : მანსურ ალი — პაკისტანისა და ბანგლადეშის პოლიტიკური და სახელმწიფო მოღვაწე. (გ. 1975) 20 იანვარი : სილვა კაპუტიკიანი — სომეხი პოეტი (გ. 2006) 26 იანვარი : ნიკოლოზ ლანდია — ქართველი ქიმიკოსი (გ. 1984) 26 იანვარი  : ვალენტინო მაცოლა — იტალიელი ფეხბურთელი (გ. 1949) 7 თებერვალი : დეზმონდ დოსი — ამერიკელი საველე ექიმი. (გ. 2006) 17 თებერვალი  : ალექსანდრე როიტბაკი — ქართველი ფიზიოლოგი. (გ. 1991) 1 მარტი  : ჟუან გულარტი — ბრაზილიელი პოლიტიკოსი (გ. 1976) 2 მარტი  : თამარა თუმანოვა — ქართული წარმომავლობის ამერიკელი ბალერინა და მსახიობი. (გ. 1996) 17 მარტი  : ნატ კინგ კოული — ამერიკელი მომღერალი (გ. 1965) 18 მარტი : ელიზაბეთ ენსკომი — ბრიტანელი ფილოსოფოსი. (გ. 2001) 19 მარტი  : პიტერ აბრაჰამსი — სამხრეთ აფრიკის რესპუბლიკის მწერალი. (გ. 2017) 19 მარტი : ნინიკო ჩხეიძე — ქართველი თეატრისა და კინოს მსახიობი (გ. 2018) 25 აპრილი : ჰამიდ ღულადი — უზბეკი მწერალი. (გ. 2005) 21 მაისი : კონსტანტინე ჩაჩავა — ქართველი მეან-გინეკოლოგი (გ. 1979) 8 აგვისტო : დინო დე ლაურენტისი — იტალიელი პროდიუსერი (გ. 2010) 22 ოქტომბერი : დორის ლესინგი — ინგლისელი მწერალი (გ. 2013) 26 ოქტომბერი : მოჰამედ რეზა ფეჰლევი — ირანის შაჰი (გ. 1980) 6 ნოემბერი : იულიუს ასფალგი —გერმანელი აღმოსავლეთმცოდნე (გ. 2001) მთავარი სტატია: კატეგორია:გარდაცვლილი 1919. 6 იანვარი : თეოდორ რუზველტი — აშშ-ს 26-ე პრეზიდენტი (დ. 1858) 15 იანვარი : როზა ლუქსემბურგი — გერმანიის პოლიტიკური მოღვაწე (დ. 1870) 8 თებერვალი : შერმადინ ასკურავა — ბოლშევიკი (დ. 1897) 22 თებერვალი : იოსებ ყიფშიძე — ქართველი ენათმეცნიერი, ფილოლოგი 27 თებერვალი : იოსებ ოცხელი — ქართველი პედაგოგი (დ. 1862) 5 მარტი : არჩილ ჩიმაკაძე — ქართველი კომპოზიტორი 12 მარტი : ნინო ორბელიანი — ქართველი პოეტი (დ. 1838) 31 აგვისტო : ცახელი — ქართველი პოეტი (დ. 1866) ფიზიკა : იოჰანეს შტარკი ქიმია : –– ფიზიოლოგია და მედიცინა : ჟულ ბორდე ლიტერატურა : კარლ შპიტელერი
დოი-ინტანონის ეროვნული პარკი

დოი-ინტანონის ეროვნული პარკი (ტაი. อุทยานแห่งชาติดอยอินทนนท์, ასევე ცნობილი როგორც „ტაილანდის სახურავი“) — ეროვნული პარკი ჩრდილოეთ ტაილანდში. მოიცავს ტანენ-ტაუნჯის ქედს, ჩომ თონგის რაიონსა და ჩიანგმაის პროვინციას. პარკის ტერიტორიაზე მდებარეობს დოი ინტანონი, ქვეყნის უმაღლესი მწვერვალი. 483 კმ² ფართობის პარკი 1972 წელს დაარსდა. ეროვნული პარკი ჩიანგმაიდან დაახლოებით 60 კმ-თაა დაშორებული. მის ტერიტორიაზე მდებარეობს სოფლები: კარენი და მეო ჰმნოგი, რომელთა მოსახლეობაც 4500 ადამიანს ითვლის. პარკი ზღვის დონიდან 800 - 2 565 მეტრის სიმაღლეებს მოიცავს და მის საზღვრებში რამდენიმე ჩანჩქერია მოქცეული, მათ შორის: მაე კლანგის, ვაჩირატანის, სირიფუმისა და მაე იას ჩანჩქერები. პარკის ტერიტორიაზე რამდენიმე კლიმატური და ეკოლოგიური განყოფილებაა. დოი-ინტანონის ეროვნული პარკის ტერიტორიაზე მარადმწვანე ნისლიანი ტყეები, ტორფის ხავსებისა და ფოთლოვანი ტყეებია. ხარობს რამდენიმე რელიქტური ფიჭვი. ტაილანდის ეროვნულ პარკებს შორის ფრინველთა სახეობების მრავალფეროვნებით მეორეა. ხედი 1009-ე მაგისტრალის 41-ე კმ-ზე დოი-ინტანონის ეროვნული პარკის ტყე სიამური საკურების ყვავილობა დოი-ინტანონის ეროვნული პარკში დოი-ინტანონის ეროვნული პარკი საკურას ყვავილები ეროვნულ პარკში საცალფეხო ბილიკი მაე იას ჩანჩქერი სირი პჰუმის ჩანჩქერი სირი თანის თანჩქერი ჩანჩქერი დოი-ინტანონის ეროვნულ პარკში ↑ Pronunciation ↑ 2.0 2.1 2.2 Doi Inthanon National Park. დაარქივებულია ორიგინალიდან — 1 May 2015. ციტირების თარიღი: 1 May 2015. ↑ 3.0 3.1 „Jungle Law in Thailand's Forests“. New Scientist. 18 Nov 1989. pp. 43–. ISSN 0262-4079. ციტირების თარიღი: 20 Nov 2014. ↑ Zeppel, Heather (2006). Indigenous Ecotourism: Sustainable Development and Management. CABI, გვ. 237–. ISBN 978-1-84593-124-7. ციტირების თარიღი: 1 Oct 2011.  ↑ Elliot, Stephan; Cubitt, Gerald (2001) THE NATIONAL PARKS and other Wild Places of THAILAND. New Holland Publishers (UK) Ltd, გვ. 62–67. ISBN 9781859748862.
დოი-კჰუნ-ტანის ეროვნული პარკი

დოი-კჰუნ-ტანის ეროვნული პარკი (ტაი. อุทยานแห่งชาติดอยขุนตาล) — ეროვნული პარკი ჩრდილოეთ ტაილანდში. მოიცავს კჰუნ ტანის ქედის მთიან სივრცეებს ლამფუნისა და ლამპანგის პროვინციებში. ეროვნული პარკი 1975 წელს დაარსდა და იმ დროისთვის ტაილანდის მე-10 ეროვნული პარკი იყო. პარკის სიმაღლებრივი სარტყელი ზღვის დონიდან 325-2373 მეტრია. პარკის ტერიტორიაზე მდებარეობს ტაილანდის უგრძესი სარკინიგზო გვირაბი, რომლის სიგრძეც 1352 მეტრია. ეროვნულ პარკში სამი მთავარი სეზონი გამოიყოფა: ზაფხული (მარტიდან-ივნისამდე), წვიმის სეზონი (ივლისიდან-ოქტომბრამდე) და ზამთარი (ნოემბრიდან- თებერვლამდე). საშუალო ტემპერატურა 5-38°C-ს შორის მერყეობს. ნალექი ძირითადად წვიმის სეზონის დროს მოდის, საშუალოდ 1 034 მმ ყოველწლიურად. უკანასკნელ საუკუნეში ანთროპოგენური ზემოქმედების შემდეგ დოი-კჰუნ-ტანის ტყის დიდი ნაწილი გაუდაბურდა. პარკის ტყეები სიმაღლებრივი სარტყელის შესაბამისად სამ ტიპად იყოფა: დაბალი სიმაღლეები (ზღ. დონიდან 325-850 მეტრი) — ტექის ხის ტყე, შერეული ბამბუკის ფოთლოვანი ტყეები და მუხის ტყეები. საშუალო სიმაღლეები (ზღ. დონიდან 850-1000 მეტრი) — გარდამავალი ზონა ფოთლოვან ტყეებსა და მარადმწვანე ფიჭვის ტყეებს შორის, შერეული მარადმწვანე და ფოთლოვანი ტყე. ტაილანდში არსებული ფიჭვის ორივე სახეობა (Pinus merkusii და Pinus kesiya) პარკის ტერიტორიაზე ხარობს. მაღალი სიმაღლეები (ზღ. დონიდან 1000-1373 მეტრი) — უმეტესწილად მარადმწვანე ტყეებისა და მარადმწვანე ფიჭვის ტყეებისგან შედგება. ეროვნული პარკის ტყეების დასავლეთი ნაპირი თითქმის განადგურებულია. ტყეების აღმოსავლეთი ნაწილი შედარებით ხელუხლებელია. ეროვნული პარკის ტერიტორიაზე მთელი წლის მანძილზე შესაძლებელია ველური ყვავილების ნახვა. პარკის ტერიტორიაზე ბინადრობენ სიამური კურდღლები, გარეული ქათმები და გარეული ღორები, ასევე სხვადასხვა სახეობის ფრინველი, რეპტილია, ობობა და მწერი. ნადირობის, ხშირი ხანძრებისა და ადამიანური ზემოქმედების შედეგად პარკის ტერიტორიაზე მობინადრე გიბონები, ვეფხვები, სპილოები, დათვები, ირმები და სხვა სახეობები სრულად გადაშენდნენ. ვიკისაწყობში არის გვერდი თემაზე: დოი-კჰუნ-ტანის ეროვნული პარკი Doi Khun Tan National Park Trekthailand - Doi Khun Tan National Park ↑ (November 1990) 1990 United Nations list of national parks and protected areas. IUCN, გვ. 170–. ISBN 978-2-8317-0032-8. ციტირების თარიღი: 3 October 2011.  ↑ 2.0 2.1 2.2 Doi Khun Tan National Park. Department of National Parks, Wildlife and Plant Conservation. დაარქივებულია ორიგინალიდან — 25 November 2015. ციტირების თარიღი: 24 November 2015. ↑ Elliot, Stephan; Cubitt, Gerald (2001) THE NATIONAL PARKS and other Wild Places of THAILAND. New Holland Publishers (UK) Ltd, გვ. 68–71. ISBN 9781859748862.
მცირე აზიის მთიანეთი

მცირე აზიის მთიანეთი — მთიანეთი თურქეთში, რომელიც იკავებს მცირე აზიის ნახევარკუნძულის დიდ ნაწილს. სიგრძე 1200 კმ, სიგანე დაახლოებით 600 კმ. გაბატონებული სიმაღლეებია 800–1500 მ. მაქსიმალური სიმაღლეა 3917 მ (ვულკანი ერჯიასი). შიდა ნაწილი უკავია ანატოლიის ზეგანს, რომელსაც ჩრდილოეთიდან ესაზღვრება პონტოს მთები, სამხრეთიდან ტავრი. დასავლეთი მხარე წარმოდგენილია განედური ქედების სისტემით, პლატოებითა და მათი გამყოფი ხეობებით (უდიდესია მდინარე დიდი მენდერესის ხეობა). აღმოსავლეთით თანდათან გადადის სომხეთის მთიანეთში. გვხვდება ნახევარუდაბნოები. დამახასიათებელია მაღალი სეისმურობა. მცირე აზიის მთიანეთი — სტატია დიდი რუსული ენციკლოპედიიდან (რუსული)